b'\n_START_ARTICLE_\nBaudouin I. Belgijski\n_START_SECTION_\nOtro\xc5\xa1tvo in mladost\n_START_PARAGRAPH_\nKing Baudouin je bil najstarej\xc5\xa1i sin princa Leopolda, vojvoda Barbantskega in njegove prve \xc5\xbeene princese Astrid \xc5\xa0vedske. Rodil se je v gradu Stuyvenberg v Laeknu v bli\xc5\xbeini Bruslja in kr\xc5\xa1\xc4\x8den je bil kot Baudouin Albert Charles L\xc3\xa9opold Axel Marie Gustave (nizozemsko: Boudewijn Albert Karel Leopold Axel Marie Gustaaf). Njegova mati, kraljica Astrid, je umrla v prometni nesre\xc4\x8di leta 1935, stara 29 letih. Njegov o\xc4\x8de se je leta 1941 poro\xc4\x8dil z Britanko Mary Lilian Baels, ker ga je naredilo zelo nepriljubljenega._NEWLINE_Leta 1940, po izbruhu druge svetovne vojne, je Baudouin s sestro Josephine-Charlotte in bratom Albertom od\xc5\xa1el v Francijo in nato v \xc5\xa0panijo. V Belgijo so se vrnili istega leta, a so bili leta 1944 z o\xc4\x8detom in ma\xc4\x8deho deportirani v Nem\xc4\x8dijo in nato v Avstrijo. Pazniki so jih posku\xc5\xa1ali zastrupiti s tabletami cianida, za katere so trdili, da so me\xc5\xa1anica vitaminov; Leopold ne dovolil otrokom, da vzamejo tablete. Baudouina sto skupaj z bratom in sestro v \xc4\x8dasu zapora pou\xc4\x8devala njegov o\xc4\x8de, ki ga je pou\xc4\x8deval naravoslovne vede, in ma\xc4\x8deha, ki ga je pou\xc4\x8devala umetnost in literaturo. Baudouina in njegovo dru\xc5\xbeino je 7. maja 1945 osvobodila vojska Zdru\xc5\xbeenih dr\xc5\xbeav, vendar se ni vrnil v Belgijo do 22. julija 1950 zaradi politi\xc4\x8dnih slabosti. Tri leta kasneje se je Baudouinova sestra poro\xc4\x8dila z bodo\xc4\x8dim luksembur\xc5\xa1kim vladarjem Jeanom Bourbon-Parmo.\n_START_SECTION_\nVladavina\n_START_PARAGRAPH_\nBaudouinov o\xc4\x8de ni bil priljubljen vladar. Del svoje nepriljubljenosti si je zaslu\xc5\xbeil s poroko s svojo ljubico in s predajo nacisti\xc4\x8dni Nem\xc4\x8diji med drugo svetovno vojno. Dne 1. avgusta 1950 je kralj Leopold III. prosil belgijsko vlado in parlament za odobritev, da svoje kraljeve pristojnosti in dol\xc5\xbenosti preda svojemu sinu. Kralj Leopold III. je svojo abdikacijo podpisal 16. julija 1951 ter dan kasneje je Baudouin dal prisego, da bo spo\xc5\xa1toval ustavo, in postal peti kralj Belgijcev._NEWLINE_Kot prestolonaslednik je bil Baudouin zelo za\xc5\xbeelen samec. Med drugimi se je nekdanja \xc5\xa1panska kraljica Viktorija Evgenija Battenber\xc5\xa1ka \xc5\xbeelela dogovoriti za poroko med Baudouinom in svojo 24-letno vnukinjo infanto Pilar, sestro nekdanjega \xc5\xa1panskega kralja Juana Carlosa. Baudouinu je bila bolj v\xc5\xa1e\xc4\x8d infantina dvorjanka, 32-letna Fabiola de Mora y Arag\xc3\xb3n. Kralj Baudouin in kraljica Fabiola sta se poro\xc4\x8dila 15. decembra 1960. Kraljevi par ni imel otrok; vseh pet kralji\xc4\x8dinih nose\xc4\x8dnosti se je kon\xc4\x8dalo s spontanim splavom, kar je kraljica Fabiola razkrila \xc5\xa1ele leta 2008._NEWLINE_Zaradi teh osebnih izgub in lastne religioznosti je kralj Baudouin v zgodnjih devetdesetih zavrnil podpis zakona legalizacije splava in postal prvi belgijski kralj, ki ni potrdil zakona. Vendar pa je bila belgijska vlada odlo\xc4\x8dena, da sprejeme ta zakon, zato je Baudouin prosil, da ga za en dan proglasijo za nesposobnega do uzakonitve kraljevih odlo\xc4\x8ditev in mu tako ni bilo treba podpisati spornega zakona. V primeru, da kralj ni bil sposoben sprejemati odlo\xc4\x8ditev, je vlada prevzela vlogo predsednika dr\xc5\xbeave dokler ni bil odrejeno regentstvo. Ker so vsi \xc4\x8dlani vlade podpisal zakon, je Baudouina naslednji dan (5. aprila 1990) vlada ponovno proglasila za pristojnega za vladanje._NEWLINE_V \xc4\x8dasu njegove vladavine si je belgijska kolonija Kongo izborila neodvisnost. Baudouinov prihod na prestol je prinesel stabilnost v Belgiji, ne pa harmonijo med Flamci in Valonci. Baudouin je bil zelo veren katolik. \xc4\x8casopisi so po njegovem prihodu na prestol poro\xc4\x8dali o kraljevih domnevnih \xc5\xbeeljah po abdikaciji, vendar se je od te \xc5\xbeelje odmaknil, ko mu je bilo izre\xc4\x8deno, da belgijska monarhija ne bo pre\xc5\xbeivela dveh abdikacij zaporedoma.\n_START_SECTION_\nSmrt\n_START_PARAGRAPH_\nKralj Baudouin je umrl zaradi sr\xc4\x8dnega napada po 42. letih vladavine. Njegova smrt je pri\xc5\xa1la nepri\xc4\x8dakovano in za kraljem je jokalo veliko \xc5\xa1tevilo Belgijcev. Spo\xc5\xa1tovanje do kralja Baudouina je izrazila britanska kraljica Elizabeta II. njena osebna prisotnost na kraljevem pogrebu. Tradicionalno se britanski monarh udele\xc5\xbei le pogrebov o\xc5\xbejih dru\xc5\xbeinskih \xc4\x8dlanov in predsednikov vlade, ki so umrli v \xc4\x8dasu mandata. Baudouin je bil pokopan v Cerkvi Matere Bo\xc5\xbeje v Laeknu. Nasledil ga je mlaj\xc5\xa1i brat Albert II.'